《同陈正言登李家山次朱子游山诗韵》
明代·吴与弼

静来荣辱淡无惊，却喜閒身去就轻。心目开明随地好，山川奇胜自天成。

短筇密倚经行稳，磐石徐登发咏清。却忆携琴曾此憩，尘寰寒暑几回更。

作者简介：（1391—1469）江西崇仁人，初名梦祥，字子傅，吴溥子。十九岁即决心专治程朱理学，不应科举。天顺元年以石亨荐，授左谕德，固辞不拜。所著《日录》，悉言生平所得。胡居仁、陈献章、娄谅等均其弟子。学者称康斋先生，有《康斋文集》。